**Učebné materiály počas dištančnej výučby (pandémie COVID 19)**

**Škola:** Základná škola s materskou školou Pavla Emanuela Dobšinského Teplý Vrch

**Termín:** 2. týždeň februárový (08. 02. - 12. 02. 2021)

**Predmet:** Anglický jazyk

**Vyučujúci:** Mgr. Anastázia Vašeková

**Trieda:** 3. ročník

**1. úloha** – Odpíšte si slovíčka (viď. nižšie – Lekcia 6) do vášho slovníčka. Slovíčka si zadeľte, jeden deň si odpíšte iba 5 - 6 slovíčok. Čítajte ich tak často, ako sa len dá. Prepísané slovíčka mi odfoťte a pošlite na súkromný účet (Anastázia Vašeková Balog) na Messengeri do 12. 02. 2021. Slovíčka si značte aj termínom – 2. týždeň februárový.

**2. úloha** – Odpíšte si text (viď. nižšie – Privlastňovanie) do zošita. Prepísaný text mi odfoťte a pošlite ho tiež so slovíčkami do piatku.

**3. úloha** – Prečítajte si príbeh v učebnici na strane 42 (Billy´s teddy – Billyho macík). Na základe prečítaného príbehu urobte cvičenie 3 na strane 43 (ústne). Urobte nasledovné cvičenia v pracovnom zošite:

42/1, 2

43/1, 2, 3

Ďakujem za spoluprácu. Prajem pevné zdravie celej rodine.

***Privlastňovanie***

V angličtine privlastňujeme okrem privlastňovacích zámen aj pomocou apostrofu (´) a spoluhlásky - S, napr.:

Petrova sestra = Peter**´ s** sister

otcov brat = father**´s** brother

mamina taška = mother**´s** bag

sestrin bicykel = sister**´s** bicycle



